 Fat Gut' z Saloon เจ้าของเดียวกับ Fat r Gut' z
ร้านนั่งดื่มแนวผับบาร์เก๋ๆ ในบรรยากาศสบายๆ 

 ร้านอยู่ด้านหน้าห้างเลย ร้านใหญ่ หาไม่ยากครับ 
โต๊ะ เก้าอี้ไม้ตัวใหญ่ ตกแต่งร้านด้วยสีเทาๆดูทึมๆ 
ช่วงค่ำ มีเปิดเพลงสลับดนตรีสด ดนตรีสดเสียงดังเกินพอดีไปหน่อย นั่งในร้านนี่คุยกันไม่รู้เรื่องเลย 
ร้านเปิดโล่ง ปัญหาคือยุงในร้านเยอะมากครับ

 อาหารฝรั่งจานเดียวง่ายๆ รสชาติพอกินได้ยามหิว
Burger, Pizza, Salad, Chicken Wings, Fries 
เครื่องดื่มมีพอสมควร เบียร์สด เบียร์ขวด Cocktail 

 ตอนไปร้านเพิ่งเปิดได้ไม่นาน อาหารไม่พร้อมเลย
สั่งอะไรไปก็ไม่มี เหลือตัวเลือกอยู่แค่ไม่กี่อย่าง 
สั่ง Chicken Burger, Frenh Fries, Pizza, Nacho
Buffalo Wings แล้วก็ Salmon Salad ไปครับ

☆ Buffalo Wings ????
 เป็นอาหารอย่างเดียวที่กินมาแล้วรู้สึกว่าอร่อยครับ
ปีกบนไก่แบบ Hot Wings ทอดแล้วคลุกซอสเผ็ด 
ปรุงรสมาจัดจ้าน จี๊ดจ๊าดแบบนัวๆดี มาพร้อมดิปชีส 
กับเซเลอรี่และแครอทสติ๊ก ชีสดิปใส่บลูชีสมาด้วย 
จิ้มกับไก่ อร่อยเข้ากันดีแถมยังช่วยลดรสเผ็ดด้วย

☆ Salmon Salad ????
 สลัดแซลมอนย่าง หน้าตาแปลกพอกับรสชาติเลย
ผักสลัด เห็ดหอม เมล็ดมะม่วงหิมพานต์ สะระแหน่ เซเลอรี่ผัด รสจัดแบบงงๆ รสโดดไป ไม่กลมกล่อม
เหมือนสลัดฝรั่งผสมยำไทย แต่ไม่ได้เข้ากันเลย 

 อีกจานที่เกือบดีคือ Chicken Caesar Salad ครับ 
รสเข้มข้นดี แต่ติดตรงเบคอนที่ทอดมา เค็มสุดๆ 


 สรุปว่าอร่อยแบบง่ายๆ แนวกับแกล้ม เหล้า เบียร์ 
ผมว่าเหมาะจะมานั่งกินเล่น มากกว่ากินข้าวจริงจัง 
ราคาถือว่ากลางๆ สูงไปตามบรรยากาศและสถานที่
เมนูยังไม่พร้อมมากๆ ที่อยากกินไม่ได้กินซักอย่าง 
พนักงานน่ารักยิ้มแย้ม รับฟังคำติชม เต็มใจบริการ
ยุงเยอะมาก ถึงจะมียาฉีดกันยุงให้ ยุงก็ยังกัดอยู่ดี
มานั่งเล่นนั่งคุย นั่งดื่มเบาๆ พอไหวครับ
